cyanic-selkie/wikianc huggingface dataset:
Ilesia Greco-Catolica
Orichen
Entre os ortodoxos d'os países rutens se producen conversions a lo calvinismo y lo catolicismo, lo que fa que en 1596 se reuna una asamblea d'o clero en Brest-Litovsk en a que deciden acceptar l'autoridat d'o Papa de Roma pero conservando o rito bizantín. L'asamblea de 1596 de clero ortodoxo y de fidels proclama a unión con a ilesia catolica. D'os ueito bispes se n'oposan dos, pero no son tenitos en cuenta por o metropolitano de Kiev. Amaneixe una ilesia uniata que reconoixe l'autoridat d'o Papa pero mantién o rito bizantín, dito tamién griego.
En 1620 o patriarca de Costantinoble consagra un metropolitano en Kiev y tamién bispes d'a ilesia ortodoxa orichinal. O rei de Polonia se vei obligato a reconoixer-los en 1632, d'una manera que bi ha dos hierarquías paralelas, a ortodoxa y a "uniata". O nuevo metropolitano Per Mohila encomienza una nueva "contrarreforma" ortodoxa.
En 1649 os rutens de l'Alta Hongría, actual Rutenia Subcarpatica fundan una ilesia uniata.
En Transilvania amaneixerá a Ilesia Uniata d'Alba Iulia en 1698.
O Imperio Ruso s'esforzará por reintegrar as ilesias uniatas d'os ucranians en a ilesia ortodoxa dica baixo amenaza asinas como va ganando territorios a costa d'os polaco-lituanos. En Galitzia os ucranians podrán mantener-sen en a Ilesia Uniata por estar baixo sobiranía austriaca y no rusa. En 1946 Stalin fará con a Ilesia Uniata o mesmo que facioron os zars, de modo que dimpués d'a segunda guerra mundial os gobiernos sovietico, rumano y checoslovaco adscribioron as ilesias uniatas a la ilesia ortodoxa. En as zagueras decadas han estato reconstruitas china chana.
Causos
En a rechion francesa de Corcega existe la localidat de Cargèse, a on bels griegos emigraron cuan os otomanos presionaban a los griegos d'o Peloponeso ; que trayioron con els a suya relichion.
Sauron
Sauron ye un personache ficticio creyau por J.R.R. Tolkien pa la suya novela O Sinyor d'os Aniellos y interpretau en as cintas de Peter Jackson con as voces d'Alan Howard y Benedict Cumberbatch.
Ye lo personache titular y l'antagonista prencipal d'a novela O Sinyor d'os Aniellos.
Boris Johnson
Alexander Boris de Pfeffel Johnson (19 de chunio de 1964 de Nueva York, Estaus Unius) ye un politico britanico, que estió primer ministro d'o Reino Uniu dende lo 24 de chulio de 2019 dica lo 6 de setiembre de 2022.
Se convirtió en una de las figuras prominents a favor d'a salida d'o Reino Uniu d'a Unión Europea (Brexit), que sería la opción trunfadora en o referéndum de 2016.
Johnson ye considerau una figura controvertida en a politica britanica. Os suyos partidarios l'han aponderau como divertiu y entreteniu, con un atractivo que s'extiende dillá d'os votants conservadors tradicionals. Per contra, os suyos criticos l'han acusau de mentira, elitismo, amiguismo y intolerancia. Os comentaristas han descrito lo suyo estilo politico como oportunista, populista u pragmatico.
Centralismo democratico
O centralismo democrático ye a forma d'organización y funcionamiento d'os partius y organizacions marxista-leninistas. Ista manera d'operación ye alacetada en a disciplina y o treballo voluntario por parti d'os militants y as militants d'a organización u partiu. O centralismo democratico ye una forma concarada a o burocratismo, asinas como esferent a atras formas d'organización y funcionamiento emplegatas por organizacions socialistas u asamblearias.
Prencipios
O centralismo democratico se alaceta en os siguients prencipios:
Ilche
Ilche ye un municipio aragonés situau en a provincia de Uesca, en a comarca d'o Semontano de Balbastro y partiu chudicial de Monzón.
A suya población ye de habitants en una superficie de 63,72 km², con una densidat de población de 0 hab/km².
Cheografía
Ilche ye situau a 320 metros d'altaria sobre o livel d'a mar, a una distancia de 56 km d'a ciudat de Uesca, a capital d'a suya provincia.
Ye compuesto antimás d'a localidat d'Ilche d'atros cuatre lugars: Morilla, Forniellos, Monesma de San Chuan y Permisán.
Saruman
Saruman ye un personache ficticio creyau por J.R.R. Tolkien pa la suya novela O Sinyor d'os Aniellos y interpretau en as cintas de Peter Jackson per Christopher Lee.
Urroz
Urroz (Urroz-Villa en castellano, Urrotz en basco) ye una localidat y municipio de Navarra situata en a comarca d'Aoiz. A suya población ye de 378 habitants (2006), en una superficie de 11,4 km² con una densidat de población de 33,16 hab/km².
Toponimia
En los textos medievals s'escribiba Hurroç u Urroç,
Puntal de Penya Roya
O puntal de Penya Roya (en castellano Puntal de Peñarroya) ye un mont de 1.501 metros d'altaria, situau en a sierra de Moncayo, en a provincia de Zaragoza.
Toponimia
Un puntal ye una prominencia aguda de lo terreno. Penya Roya ye un oronimo recurrent y transparent en l'antigo dominio lingüistico aragonés. La color roya se debe a estar en un afloramiento de rodeno de facies Buntsandstein (Triasico inferior).
Allín
Allín ye un municipio de Navarra, situato en a merindat d'Estella, comarca de Tierra d'Estella Oriental y partiu chudicial d'Estella.
A suya población ye de 814 habitants (2009), en una superficie de 41,85 km² y una densidat de población de 19,45 hab/km².
Cheografía
A localidat d'Allín se troba situata a 455 metros d'altaria sobre o livel d'a mar, a una distancia de 50 km d'a ciudat de Pamplona, a capital de Mavarra.
O suyo termin municipal ye trescruzato por o río Ega y por o río Urederra.
Moratalla
Moratalla ye un municipio espanyol situato en a Rechión de Murcia, comarca d'o Norueste y partiu chudicial de Caravaca de la Cruz.
A suya población ye de 8.424 habitants(2008), en una superficie de 954,82 km² y una densidat de población de 8,82 hab/km².
Cheografía
A localidat de Moratalla se troba situada a 681 metros d'altaria sobre o livel d'a mar, a una distancia de 83 km d'a ciudat de Murcia, a capital d'a Rechión de Murcia.
Oblivion (cinta)
Oblivion ye una cinta estausunidense de cine de sciencia ficción de l'anyo 2013, dirichida por Joseph Kosinski y producida por Peter Chernin con guión de Karl Gajdusek y Michael deBruyn, protagonizada por Tom Cruise en o paper prencipal chunto a Olga Kurylenko, Andrea Riseborough, Morgan Freeman y Nikolaj Coster-Waldau en papers secundarios.
Oblivion, basau en a novela grafica inedita de Kosinski d'o mesmo nombre, rinde homenache a las cintas de sciencia ficción d' os anyos 1970.
Oblivion tien puesto en 2077, en una Tierra arranada por a guerra con extraterrestres que ha provocau que l' humanidat se treslade a Titán. A cinta sigue l' historia de Jack Harper, un tecnico que ha estau ninviau de tornada a la Tierra pa dar servicio a los drons emplegaus en a lucha contra os extraterrestres restantes (carnuzers). Dimpués de presenciar l' accident d' una nau espacial, d'o qual puede rescatar a un solenco sobrevivient, Harper ye capturado por os carnuzers y luita contra una nueva menaza alienichena en evolución.
Oblivion estió enguerada en IMAX por Universal Pictures o 19 d'abril de 2013, manimenos tenió o suyo estreno mundial en Buenos Aires o 26 de marzo de 2013. A cinta recibió criticas mixtas d' os criticos y replegó 286 millons de dólars en tot o mundo, con un presupuesto de producción de 120 millons de dólars.
Argumento
Pa o 14 de marzo de 2077, Jack Harper y Victoria “ Vika ” Olsen se troban entre os poquetz humans que quedan en a Tierra. Sesenta anyadas antis, una raza de carnuzers alienichenas destruyó a Luna y invadió a Tierra; l'humanidat ganó a guerra, pero as armas nuclears y a perda d' a Luna deixoron a mayor parti d'a planeta inhabitable. Con Vika como o suyo oficial de comunicacions, Jack sirve como "Tech 49", reparando os drons de combate que cazan a los carnuzers restantes y protechen os cheneradors hydrorig que convierten l'augua de mar en enerchía de fusión. Endrezaus por a directora d' a misión Sally dende a bordo d' a estación espacial Tet que orbita a Tierra, luego partirán enta o nuevo fogar de l'humanidat en Titán. Encara que os suyos recuerdos han estau borraus, Jack tien suenios recurrents d' una vida antis d'a guerra con una muller desconoixida.
En explorar as ruinas d'a Biblioteca Publica de Nueva York, Jack escapa por una mica d' una emboscada de carnuzers. Dimpués de que se destruye un hidrorig, descubre que os carnuzers son usando l'antena de l'Empire State Building pa transmeter coordenadas a l'espacio exterior. Dimpués de desactivar o transmisor, visita a suya cabana secreta plena de recuerdos d'o pasau d'a Tierra. Un obchecto desconoixiu s'estampa en as coordenadas transmitidas; entre as restas, Jack troba a cinco humans en cameras d'estasi, incluida a muller d'os suyos suenios. Os drons matan a los humans que hibernan, pero Jack proteche a la muller y la leva ent'a suya base. Ell y Vika reviven a la muller y descubren que o suyo nombre ye Julia, en dar-se cuenta de que yera en estasi a bordo d' a suya nau Odyssey dende antis d' a guerra.
Jack y Julia tornan a lo puesto de l'accident y recuperan a gravadora de vuelo de l'Odyssey, pero son capturaus por carnuzers y llevados a lo Complexo Raven Rock Mountain. O suyo lider, Malcolm Beech, revela que os carnuzers son humans, disfrazaus pa remanir amagaus d'os drons. Unatro dron ataca, y Beech libera a Jack y Julia pa descubrir a verdat en a "redolada de radiación". Julia revela que ye a esposa de Jack, lo que dispierta os suyos recuerdos de proposar-le matrimonio en l'Empire State Building.
Vika ninvia una nau pa recuperar a Jack y Julia, pero ye esconortada en veyer-los reunius. Ella alerta a Sally, qui activa un dron que mata a Vika antis de que Julia lo destruiga. Jack y Julia escapan en a suya nau y destruyen a los drons que os encorren, pero se veyen obligaus a salir eyectaus sobre a redolada de radiación. Unatro tecnico, "Tech 52", qui se reveló como un clon de Jack, plega pa reparar os drons. Jack l'incapacita, pero Julia recibe un disparo, y Jack vola ent'a base d' o suyo clon en busca de furnimientos medicos, enganyando a un clon de Vika fendo-le creyer que ell ye a suya versión de Jack. Leva a Julia a la suya cabana, an se recupera y tornan a consumar o suyo matrimonio.
Tornan ent'a base de carnuzers, y Beech explica que o Tet ye una intelichencia artificial alienichena: decidiu a adquirir os recursos d' a Tierra y rematar con l' humanidat, destruyó a Luna y invadió a Tierra con un exercito de drons y os clons de Jack; A victoria de l'humanidat y l'escape a Titán ye una ficción de Tet. Jack reprograma un dron capturau pa sabotiar o Tet, pero mas drons atacan a base, deixando a Beech grieument feriu y o dron capturau danyau sin posibilidat de reparación.
Jack s'ofreix como voluntario pa levar a Julia a lo Tet, lo que le permite infiltrar-se en a estación espacial y esclatar as celulas de combustible nucleyar de l'Odyssey. En o camín, Jack descubre a verdat en a gravadora de vuelo de l'Odyssey: ell yera o comandant d'una misión d' a NASA pa explorar Titán, con Vika como o suyo copiloto, Julia como miembro d' a tripulación y Sally como a suya directora de misión en a Tierra. Dimpués de que a suya nau Odyssey difuera esbarrada pa investigar o Tet, Jack abandonó o modulo d'hibernación, lo que permitió que Julia y a tripulación hibernant finalment tornasen ent'a Tierra, entre que que ell y Vika estioron capturaus y clonaus.
En o present, Jack ingresa a lo Tet, encontrando mils de clons d'ell y Vika en estasi. Enfrontinau por a prochección de Sally d'o Tet, Jack ubre a camera d'estasi pa revelar a Beech; Julia estió ninviada sana y salva a la cabana. Jack y Beech esclatan a suya bomba, sacrificando-se pa destruir o Tet. Tres anyos dimpués, Julia dio a luz una filla de Jack. Se troban con os miembros sobrevivients d'a resistencia, acompanyaus por Tech 52, que ha recuperau os verdaderos recuerdos de Jack.
Chenero neutro
En bella luengas indoeuropeas como o latín bi ha un chenero neutro pa nocions abstractas u impersonals. En cualques luengas neolatinas o neutro ha desapareixiu quedando-ne restos, pero en atras como o rumano se conserva.
Chenero neutro en rumano
Entre as luengas neolatinas, o rumano conserva o chenero neutro latín pero d'una forma que en singular pareixe masculín y en plural pareixe feminín. O plural d'as palabras neutras se fa con as desinencias -e, -uri u -i.
S'anyade -e en os terminaus en: -ar, -er, -ent, -ment, -aj, -ăt, -et, -ism, consonant+ru, -or, -sor y -tor, y estas zagueras terminacions esdevinenen -oare por a declinación interna tipica d'o rumano.
S'anyade -uri en os terminaus en -o, ó, -ou, -ú, consonant + lu, supins y monosilabos:
S'anyade -i en a mes gran part d'o terminaus en -iu, y por eixemplo exercițiu y acvariu fan plurals en exerciții y acvarii, pero bi ha muitas excepcions.
Restos de chenero neutro en catalán
En catalán existe o pronombre personal neutro ho, que tamién existe en benasqués, u, y que complenta obchectos directos neutros, a vegadas representatos por lo pronombre demostrativo neutro açò, això y allò (esto y ixo).
As palabras masculinas cos ("cuerpo") y temps ("tiempo") presentan una -s final que se remonta a lo tema en -s d'os neutros d'a declinación consonantica corpus, tempus y pectus.
Restos de chenero neutro en castellano
En castellano, o chenero neutro nomás se conserva en l'articlo definiu lo, o pronombre personal ello, os demostrativos esto, eso, aquello y as cuantificadors cuanto, cuánto, tanto. Tradicionalment tamién se considera que os pronombres indefinius algo, nada, todo tienen o chenero neutro. Antimás bi ha palabras femeninas que en l'orichen suyo yeran plurals: rama (de ramo), braza (de brazo), lenya (de lenyo), hoja, ecetra. Ye curioso que o nombre d'a rechión d'on ye orichinario o castellano, siga un plural neutro de Castiello: Castiella.
Gandalf
Gandalf ye un personache ficticio creyau por J.R.R. Tolkien pa las suyas novelas O Hobbit y O Sinyor d'os Aniellos y interpretau en as cintas de Peter Jackson per Ian McKellen.
Gandalf ye un mago, uno de l'orden Istari, y o lider y mentor d'a Comunidat d'o Aniello. Tolkien prenió o nombre Gandalf d'o Catalogo de nanos (u Dvergatal) d'o norrén antigo en o Völuspá.
Como mago y portador d'un Aniello de poder, Gandalf tien un gran poder, pero treballa sobretot animando y persuadindo. Se presienta como Gandalf lo Griso, poseye un gran conoixencia y viacheya de contino, de cutio enfocau en a misión de contrarrestar a lo Sinyor Fosco Sauron. Ye asociau con o fuego, o suyo aniello ye Narya, l'Aniello de Fuego, y se deleita con os fuegos artificials pa entretener a los hobbits d'a Comarca y, con gran necesidat, fa servir o fuego como arma. Como un d'os maiar, ye un esprito immortal, pero en estar en un cuerpo fisico en a Tierra Meya puede morir en batalla, como lo fació con o Balrog de Moria. Alavez, estió ninviau de tornada a la Tierra Meya pa completar a suya misión, agora como Gandalf lo Blanco y lider d'os Istari.
Tolkien describió una vegada a Gandalf como un anchel encarnau; mas tardi, tanto ell como atros eruditos han comparau a Gandalf con o dios nordico Odin en a suya apariencia de vagamundo. Atros han descrito a Gandalf como una figura guía que aduya a lo protagonista, comparable a la sibila que aduyó a Eneas en A Eneida de Virchilio, u a lo propio Virchilio en l'Infierno de Dante; y como figura de Cristo, o profeta.
22 de chinero
Atros países
right|thumb|250px|L'actriz britanica [[Jean Simmons, qui morió o 22 de chinero de 2010.]]
Juan Pablo Martínez Cortés
Juan Pablo Martínez Cortés (Zaragoza, 1976) ye un incheniero y profesor universitario aragonés. Incheniero de Telecomunicación en a especialidat de comunicacions dende 1999 y doctor por a Universidat de Zaragoza dende 2005.
A suya trachectoria profesional s'ha desembolicato en o Centro Politecnico Superior, primero, y Escuela d'Incheniería y Arquitectura (EINA), dimpués, d'a Universidat de Zaragoza a on ye actualment profesor titular en l'aria de Teoría d'o Sinyal y Comunicacions en o Departamento d'Incheniería Electronica y Comunicacions (IEC) d'iste centro.
L'aria d'investigación en a qual s'ha centrato o suyo treballo ye a d'o procesamiento de sinyal, aplicato mas que mas a sinyals biomedicos. Ye o coordinador d'o grupo d'investigación Biomedical Signal Interpretation and Computational Simulation (BSICoS) de l'Instituto d'Investigación en Incheniería d'Aragón, liderando bels cuantos prochectos d'investigación. En o suyo curriculum investigador se puede trobar mas d'una quarantena de publicacions en revistas internacionals y bel centenar de publicacions en congresos dende 1999 dica hue.
Aragonés
Miembro de l'Asociación Cultural Nogará-Religada, a on ye estau mayestro, ye tamién miembro de l'Academia de l'Aragonés dende o 15 d'aviento de 2012, quan s'i incorporó como miembro correspondient. Dende lo 25 d'octubre de 2014 ye miembro numerario de dita entidat. En ella, ha participau en diferents fayenas de codificación, destacando la coordinación d'a comisión de redacción d'a Gramatica Basica de l'Aragonés, publicada en a suya versión preliminar lo 13 de marzo de 2017.
Juan Pablo Martínez ye editor y colaborador habitual d'a Biquipedia, a versión en aragonés de Wikipedia. Tamién ye socio fundador de l'Asociación Softaragonés, a on ha colaborato con a localización de software en aragonés, destacando-ne las versions en aragonés d'o navegador Firefox, l'aplicación de mensachería Telegram u lo sistema de campus virtual Moodle. Tamién ha desembolicau tecnolochías de linguistica computacional como los pars aragonés-castellano y aragonés-catalán d'o traductor automatico Apertium. Softaragonés. u o corrector ortografico basato en Hunspell, desembolicau de conchunta con Santiago Paricio.
Ye fundador y miembro de l'equipo d'edición y corrección d'Edicions Transiberiano, una editorial asociativa que publica literatura en aragonés. Ha colaborau con o Seminario Aragonés de Sociolingüistica en bels treballos y publicacions, incuyindo la explotación d'os datos demolingüisticos d'o Censo de Población y Viviendas de 2011 en Aragón, estando coautor de l'informe ''L'aragonés y lo catalán en l'actualidat. Analisi d'o Censo de Población y Viviendas de 2011''.
Tamién ye coautor, en chunto a Santiago Paricio, d'o reporte Aragonese: The Aragonese language in education in Spain sobre la situación d'a luenga aragonesa en a educación, publicau por o Centro d'Investigación Mercator y l'Academia Frisona.
Muela de Quartún
A Muela de Quartún (en castellano Muela de Cuartún) ye una muela de 1.208 metros d'altaria, situada en a sierra de Moncayo, en a provincia de Zaragoza.
Juan Pablo Martínez Cortés
Aragonés
Ye estau coautor d'articlos relacionatos con l'aragonés y as nuevas tecnolochías y ponent en diferents foros, chornadas, seminarios y congresos.
Chenealochía
Antiparte, Juan Pablo Martínez Cortés ye tamién intresato por a Historia y por a Chenealochía d'Aragón, estando miembro fundador, primer secretario y dimpués vocal d'a chunta directiva de l'Asociación Cultural de Genealogía e Historia de Aragón (AragónGen), estando tamién autor de cuantas charradas y comunicacions arredol d'ixos temas.
The Hobbit: The Battle of the Five Armies
The Hobbit: The Battle of the Five Armies (títol orichinal en anglés, enguerada en Aragón con o títol en castellano El hobbit: la batalla de los Cinco Ejércitos) ye una cinta estatounitense de cine de fantasía de l'anyo 2014, dirichida por Peter Jackson y producida por Carolynne Cunningham, Zane Weiner, Fran Walsh, Peter Jackson con guión de Peter Jackson, Fran Walsh, Philippa Boyens y Guillermo del Toro, protagonizada por Ian McKellen, Martin Freeman, Richard Armitage, Evangeline Lilly, Lee Pace, Luke Evans, Benedict Cumberbatch, Ken Stott, James Nesbitt, Cate Blanchett, Ian Holm, Christopher Lee, Hugo Weaving y Orlando Bloom.
Argumento
Bilbo Baggins y la resta d'a companyía de Thorin contemplan dende Erebor como Smaug destruye a Ciudat d'o Laco, en venganza per o suyo intento de matar-le en a cinta anterior. Bardo l'Arquero aconsigue fuyir d'a celda en a que yera encletau, recupera a Sayeta Negra con l'aduya d'o suyo fillo Bain y la fa servir pa matar a Smaug. Lo cuerpo de Smaug caye dencima d'a barca d'o Gubernaire d'a ciudat, qui egoístament pretendeba fuyir d'a ciudat de conchunta con con as suyas riquezas. Convertiu en o nuevo lider d'os supervivients d'a Ciudat d'o Laco, Bardo decide buscar cubillar en as ruinas de Dale, mientres Legolas y Tauriel se disposan a viachar a lo Mont Gundabad pa investigar sobre las recients accions d'os orcos. En Erebor, Thorin ha cayiu preso d'o "mal d'o dragón" en haber recuperau lo reino y lo suyo tresoro, y ye de tot encenegau con trobar a Piedra de l'Arca, que se troba en poder de Bilbo, pero l'hobbit no s'atrive a dar-le per temor a que a suya 'malotía' empiore. En enterar-se de que os supervivients de l'ataque de Smaug han plegau a la ciudat de Dale, Thorin ordena siellar a dentrada d'Erebor.
En Dol Guldur, Gandalf se troba preso de Sauron, pero Saruman, Elrond, Galadriel y Radagast acuden en a suya aduya. Radagast se leva d'allí a Gandalf mientres Elrond, Saruman y Galadriel luitan contra os Nazgûl, posteriorment s'enfrontinan a Sauron y Galadriel aconsigue fer-le fuyir d'a fortaleza. Mientres tanto, l'exercito d'orcos enfilau per Azog o Profanador s'endreza a Erebor pa prener-la. En Gundabad, Legolas y Tauriel son testigos de cómo Bolgo, per orden d'Azog, convoca a lo suyo exercito de goblins y murziacalos pa que aduyen en a conquiesta d'Erebor.
Un exercito d'elfos liderau per Thranduil amaneix en Dale y Thranduil le revela a Bardo que tien pensau atacar Erebor y reclamar unas alfayas elficas que o rei Thror en o suyo inte les arrambló y que se troban entre lo tresoro d'a Montanya. En alianza con Thranduil, Bardo acude a Erebor y tracta de razonar con Thorin pa que cumpla a suya promesa d'entregar una parti d'o tresoro a la chent d'a Ciudat d'o Laco, pero Thorin se niega. Posteriorment, Gandalf amaneix en Dale y tracta d'advertir a Bardo y Thranduil de l'ataque d'Azog, pero Thranduil no le creye. Bilbo sale a amagatons d'Erebor y les entrega a Piedra de l'Arca a Bardo y Thranduil con l'intención de que la usen pa obligar a Thorin a negociar y asinas privar una guerra. Quan Bardo y Thranduil se presientan en Erebor de conchunta con os suyos respectivos exercitos y le amuestran a Thorin que tienen a Piedra de l'Arca, Thorin plega a creyer que ye una farsa, dica que Bilbo le revela que se la entregó ell y le reprene per haber-se deixau levar per l'angluzia dica o punto de malfiar d'os suyos amigos. Veyendo isto como una traiduría, Thorin s'encarranya y tracta de matar a Bilbo, pero Gandalf interviene y avergonya a Thorin pa que deix ir a l'hobbit. A plegada d'un exercito de nanos d'os Pueyos de Fierro liderau per Dáin "Piet de Fierro" (primo de Thorin) fa que a batalla entre nanos, hombres y elfos pareixca imminent, pero son interrumpius quan Devoradors d'a Tierra emerchen dende o solero, ubrindo mas o paso a lo recientment plegau exercito d'Azog. Con os orcos superando en numero a l'exercito de Dáin, os exercitos de Bardo y Thranduil s'unen a la batalla, de conchunta con Gandalf y Bilbo. Os orcos tamién atacan Dale.
Dentro d'Erebor, Thorin sufre alucinacions traumaticas, pa dimpués recuperar a cordura y liderar a los suyos companyers nanos a la batalla. Thorin, Dwalin, Fili y Kili cabalgan a lo Pueyo d'o Cuervo con l'intención de matar l'Azog; Bilbo les sigue fendo servir l'Aniello Unico. Legolas y Tauriel plegan pa advertir d'a plegada de Bolgo. Fili ye capturau y asasinau per Azog debant de Thorin, Bilbo, Dwalin y Kili. Mientres Thorin y Azog luitan a muerte, Bolgo deixa inconscient a Bilbo, redota a Tauriel y mata a Kili, que i heba acudiu en aduya d'a elfa. Legolas luita contra Bolgo y finalment aconsigue matar-lo. Thorin per a suya parti aconsigue matar a Azog, pero ell tamién queda mortalment feriu mientres a luita. As Alicas acuden a la batalla de conchunta con Radagast y Beorn y aduyan a redotar a los orcos y os goblins. Finalizada a batalla, Bilbo torna en ell y fa as paces con un moribundo Thorin qui le diz que si as personas se consideraran mas asinas mesmas sobre l'oro lo mundo sería un puesto mas feliz. Finalment sucumbe a las suyas feridas y muere en os brazos d'un esconortau Bilbo. Legolas le diz a lo suyo pai que no deseya tornar a lo reino d'a Selva, y Thranduil le consella que vaiga a lo norte pa reunir-se con un montesín conoixiu como "Garradas". Dimpués, Tauriel conversa con Thranduil le pregunta per qué siente tanto dolor y ell diz que perque l'amor que sentiba per Kili yera verdadero.
Posteriorment, Bilbo se despide d'a resta d'a Companyía y de conchunta con Gandalf encomenza o viache de tornada ent'a Comarca. Amán d'a Comarca, Gandalf se despide de Bilbo y le fa saber que ye conscient de que leva un aniello machico. Bilbo se va recordando a Thorin no nomás como una leyenda sino como lo suyo amigo. Bilbo torna a Hobbiton nomás pa veyer que ha estau dau per muerto a resultas d'a suya larga ausencia y as suyas pertenencias son estando releadas. Bilbo resuelve l'embolico, pero troba a suya casa vueda.
60 anyos mas tardi, un Bilbo de 111 anyadas d'edat recibe a visita de Gandalf, metendo asinas en marcha os esdevenimientos d'a Comunidat de l'Aniello.
Arenales de San Gregorio
Arenales de San Gregorio ye un municipio d'a provincia de Ciudad Real, en a comunidat autonoma de Castiella-La Mancha, Espanya. A suya población ye de 727 habitants (2007), en una superficie de 31,19 km² y una densidat de población de 23,30 hab/km².
Frederico III de Dinamarca
Frederico III de Dinamarca, naixito d'o castiello de Haderslevhus (Haderslev, Dinamarca) o 18 de marzo de 1609 y muerto en o Castiello de Copenaguen (Copenaguen, Dinamarca) o 9 de febrero de 1670, estió un rei de Dinamarca y tamién rei de Noruega dende o 28 de febrero de 1648, cuan succedió a su pai, dica a suya muerte. Tamién duque de Holstein y duque de Schleswig. Yera fillo d'o rei Cristián IV de Dinamarca y d'a suya muller Ana-Catarina de Brandemburgo.
En 1660 instituyó en o suyo reino a monarquía absoluta.
Willis Tower
O Willis Tower ye una torre d'oficinas de 108 plantas situata en a ciudat de Chicago, estando actualment o gratacielos más alto d'ista ciudat. O suyo nombre proviene d'o sobrenombre d'o estato de Illinois. Fue construito entre 1970 y 1974. Tien 102 plantas y un total de 527 metros d'altaria (442 m si se i considera l'antena superior).
Cine ucrainés
Lo Cine d'Ucraína incluye tanto lo cine reyalizau entre la etapa sovietica como lo posterior a la independencia. Ucraína ha teniu una gran influyencia en a historia d'o cine, y entre los prencipals directors ucraineses i hai Oleksandr Dovjenko, Dziga Vertov y Serhiy Paradzhanov. A sobén se cita a Dovzhenko como un d'os primers cineastas sovieticos, amás d'estar un pionero d'a teoría d'o montache sovietico y fundar los estudios de cine Dovzhenko. Lo 1927, Dziga Vértov se va tresladar de Moscú ta Ucraína. A lo estudio cinematografico VUFKU va reyalizar cuantos documentals d'abantguardia, entre ellas L'onceno anyo, Txelovek s kinoapparàtom y la primera cinta sonora documental ucrainesa Enthusiasm. Paradzhanov va estar un director y artista de cine armenio que va fer contribucions significativas a lo cine ucrainés, armenio y cheorchiano; va inventar lo suyo propio estilo cinematografico, lo cine poetico ucrainés, que estaba totalment aleixau d'os prencipios rectors d'o realismo socialista.
Cantón de Luxemburgo
O cantón de Luxemburgo (en luxemburgués Kanton Lëtzebuerg, en francés Canton de Luxembourg, en alemán Kanton Luxemburg) ye un cantón de Luxemburgo situau en l'antigo districto de Luxemburgo.
Argamasilla de Calatrava
Argamasilla de Calatrava ye un municipio d'a provincia de Ciudad Real, en a comunidat autonoma de Castiella-La Mancha, Espanya. A suya población ye de 5646 habitants (2007), en una superficie de 165,94 km² y una densidat de población de 34,02 hab/km².
Cantón de Luxemburgo
Cheografía
O cantón de Luxemburgo muga a o norte con o cantón de Miersch, a l'este con os cantons de Gréiwemaacher y Réimech, a o sud con o cantón de Esch-Uelzecht y a l'ueste con o cantón de Kapellen.
Höhenberg (Traunreut)
Höhenberg ye un lugar d'o municipio de Traunreut en o sudeste de Bavera, Alemanya, en a rechión de l'Alta Bavera.
Ribera d'Ebro
La Ribera d'Ebro (en catalán Ribera d'Ebre) ye una comarca catalana que fa parte de las ditas Tierras d'Ebro. La suya capital ye Móra d'Ebre.
Doña Mencía
Doña Mencía ye un municipio andaluz en a provincia de Cordoba, comarca d'a Subbética y partiu chudicial de Cabra.
Frodo Baggins
Frodo Baggins (traduciu en castellano como Frodo Bolsón y en catalán como Frodo Saquet) ye un personache ficticio creyau por J.R.R. Tolkien pa la suya novela O Sinyor d'os Aniellos y interpretau en as cintas de Peter Jackson per Elijah Wood.
Doña Mencía
A suya población ye de 5.002 habitants (2007) en una superficie de 15,20 km², con una densidat de población de 329,08 hab/km².
Ribera d'Ebro
Historia
Como en la Tierra Alta, i floreixió la cultura iberica. Lo poblau de Castellet de Banyoles, en lo termin municipal de Tivissa) ye muito famoso y un referent de poblau iberico.
Doña Mencía
Cheografía
A localidat d'Almedinilla ye situata a 71 metros d'altaria sobre o livel d'a mar, a una distancia de 114 km de Cordoba, a capital d'a suya provincia.
Ribera d'Ebro
Historia
Dimpués de la reconquiesta definitiva i habió una población morisca dica la suya expulsión en lo sieglo XVII. Pa plenar lo vuido poblacional se trayó cristianos de la comarca de lo Matarranya.
A traviés de l'Ebro plegaban mercaderías de l'interior, con barcos fluvials (llaguts) u por camins cerca de lo río. Flix yera propiedat de lo concello municipal de Barcelona; con esta localidat, que yera en un meandro prou cerrau de lo río Ebro (FLEXUS), controlaban lo trafico fluvial per Ebro.
Esta comarca y la suya redolada estió scenario de la Batalla de l'Ebro en la Guerra Civil Espanyola. La construcción d'entibos grans desconchuntó la Ribera d'Ebro, acceleró la perda de la cultura tradicional, y la suya relación con Aragón a traviés de la ruta comercial d'Ebro.
Morus bassanus
A voleta marina (Morus bassanus (Linnaeus, 1758) ) ye una especie d'au d'a orden d'os Suliformes y familia Sulidae que ye nativa d'as costas de l'Oceano Atlantico, y se reproduz en Europa occidental y lo nord-este d'America d'o Norte. Toz dos sexos son semellants en apariencia. L'adulto mide de 87 a 100 cm de luengo con una envergadura de 170 a 180 cm y pesa de 2,3 a 3,6 kg.
Siguen a los barcos de pesca de cetacios pa trobar peixes descartados u ferius.
Peñamellera Baxa
Peñamellera Baxa ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Llanes. A suya capital ye lo lugar de Panes, en a parroquia de Panes.
Luengas y parlas
En Peñamellera Baxa se charra l'astur-leyonés, en grau abanzau de substitución por part de l'idioma castellano. A parla astur-leyonesa de Peñamellera Baxa se clasifica en l'astur-leyonés oriental, a on s'incluye l'asturiano oriental y lo cantabro, con caracters de parla de transición enta lo castellano. Seguntes a tesi de Francisco García González as parlas de los concellos asturianos d'El Valle Altu de Peñamellera, Peñamellera Baxa y Ribedeva farían part de lo cantabro. .
Parroquias
O concello de Peñamellera Baxa ye dividiu en 8 parroquias:
Mugas
O suyo termin municipal muga a lo norte con Llanes y Ribadeva, a l'ueste con El Valle Altu de Peñamellera y a lo sud con Cantabria.
Adast
Adast (Adast en occitán, Adast en francés y oficialment) ye una comuna occitana en o departamento francés d'Altos Pireneus, districto d'Argelèrs de Gasòst, cantón d'a Val d'as Gaves y rechión d'Occitania. A comuna yera parte de l'antiga provincia de Bigorra.
A suya población ye de 227 habitants (1999) en una superficie de 1,05 km², con una densidat de población de 216,19 hab/km².
Delfo Cabrera
Delfo Cabrera Gómez naixito d'Armstrong (Provincia de Santa Fé, Archentina) o 2 d'abril de 1919 y muerto en Alberti (Provincia de Buenos Aires) o 2 d'agosto de 1981, estió un atleta archentino que compitió en os Chuegos Olimpicos de Londres 1948 aconsiguiendo estar campión olimpico d'a maratón y campión en os primers Chuegos Panamericans de Buenos Aires 1951 an Archentina tamién aconsiguió o segundo puesto con Reinaldo Gorno.
Navàs
Navàs (Navàs en catalán y oficialment, Navás en castellano) ye un municipio catalán situato en a comarca d'o Baches y provincia de Barcelona.
A suya población ye de 6.133 habitants (2008), en una superficie de 80,60 km² con una densidat de población de 76,09 hab/km².
Cheografía
A localidat de Navàs ye situata a 365 metros d'altaria sobre o livel d'a mar.
D'o suyo termin municipal fan parte os lugars de Castelladral, El Mojal, El Palà de Torroella, Sant Cugat del Racó, Sant Salvador de Torroella y Valldeperes. Antiparte, dica 2002 tamién en feba parte Valls de Torroella, encara que dende ixa calendata pasó a fer parte de Sant Mateu de Bages.
Mugas
O termin municipal de Navàs muga a o norte con Viver i Serrateix y Puig-reig; a l'este con Gaià; a o sud con Balsareny, Castellnou de Bages, Súria y Sant Mateu de Bages; y a l'ueste con Cardona i Sant Mateu de Bages.
Dictadura d'o proletariau
thumb|170px|[[Karl Marx.]] A dictadura d'o proletariau ye un tipo de rechimen politico postulato por o marxismo como fase de transición revolucionaria entre o capitalismo y o comunismo.
D'alcuerdo con o marxismo, a existencia mesma d'o estau embreca a dictadura d'a clase social dominant sobre a clase social dominada. Seguntes Karl Marx, en o capitalismo a dictadura ye exercida por a burguesía sobre os treballadors y as treballadoras.
Marx postula a necesidat d'una revolución en a cual o proletariato s'estableixca como clase dominant, ta esleyir-se chino chano como tal en a transición enta una sociedat sin clases. A dictadura sería a etapa inmediatament posterior a la presa d'o poder por parti d'a clase treballadora. En ista etapa a clase treballadora exercería una dictadura sobre a burguesía.
The Hobbit: The Desolation of Smaug
The Hobbit: The Desolation of Smaug (títol orichinal en anglés, enguerada en Aragón con o títol en castellano El hobbit: la desolación de Smaug) ye una cinta estatounitense de cine de fantasía de l'anyo 2013, dirichida por Peter Jackson y producida por Carolynne Cunningham, Zane Weiner, Fran Walsh y Peter Jackson con guión de Fran Walsh, Philippa Boyens, Peter Jackson y Guillermo del Toro, protagonizada por Ian McKellen, Martin Freeman, Richard Armitage, Benedict Cumberbatch, Evangeline Lilly, Lee Pace, Luke Evans, Ken Stott, James Nesbitt y Orlando Bloom.
Argumento
A cinta prencipia con un flashback situau 12 meses antis d'a trama. Thorin "Escudo de Caixico", mientres un viache, s'alocha en o mesón "Lo Pony Blincador" de Bree, en a que s'achunta casualment con o mago Gandalf lo Griso. Gandalf le advierte que belún quiere veyer-lo muerto, y privar que recupere a suya cadiera reyal d'o reino d'Erebor. Thorin decide alavez formar una companyía pa viachar ent'a Montanya Solitaria, encara que Gandalf le recomienda que leve con ell un espullador. Dotze meses dimpués en o piet d'as Montanyas Nubles, chusto dimpués d'os esdevenimientos d'a primera cinta, l'hobbit Bilbo Baggins, l'espullador d'a Companyía de Thorin, avisa a lo grupo de que a ramada d'orcos d'Azog contina en o suyo seguimiento, y que amás ha visto un onso enorme patrullando per os pueyos. Gandalf les diz que han d'arribar a una casa de fusta antis d'o fer-se de nueit u os orcos os aconseguirán. Precipitadament, Bilbo, Gandalf y os Nanos plegan a la cabana a tiempo de fuyir d'o furo onso que i heba visto Bilbo. Gandalf revela alavez que l'enorme animal ye o propietario d'a casa, y ye en realidat un cambia-piels clamau Beorn, que a vegadas ye hombre y atras onso. Beorn (en forma d'hombre) torna a l'atro'l día, y encara que no le fan goyo os nanos, decide aduyar-los ya que os orcos que os encorren rematoron con toz os d'a suya especie. Difuera, an os guerrers d'Azog cosiran, un mensachero orco s'achunta con ells decindo-le que o Nigromant quiere convocar l'Azog en Dol Guldur. Veyendo que ha d'ir, Azog deixa a lo suyo fillo Bolgo a lo cargo d'a exterminación de Thorin y companyía.
Prenendo ampraus os ponys de Beorn, a Companyía de Thorin plega a la dentrada d'a Selva Negra. Han de cruciar-la, ya que han d'arribar a la Montanya Solitaria antis d'o Día de Durin, y pa rodiar-la cal esbarrar-se cients de millas. A Gandalf le inquieta l'especie de malotía que ye atacando a selva, pus antis mas yera clamada a Gran Selva Verda y yera un puesto fermoso. En ixe inte, Gandalf recibe un mandato de Galadriel, que le pide ir a revisar as antigas fuesas d'os Nueu. Ixo obliga a Gandalf a albandonar o grupo y deseyar-les a millor suerte en o suyo viache, decindo pa tranquilizar a los nanos que se reunirá con ells en a Montanya. Con gran pesar, os Nanos encomenzan a travesía d'a Selva Negra. Caminan con cudiau de no perder o camín, pero rapidament cayen baixo as ilusions y encantamientos que pesan sobre a selva. Dimpués d'o que pareix estar una eternidat de viache, Bilbo decide puyar a un arbol pa fer un poder de veyer bella sinyal d'orientación per dencima de d'a masa forestal, pero en baixar, descubre que os nanos han desapareixiu, perdendo dimpués o sentiu. Con horror, en dispertar veye que unas Arainas Chigantas los han apresau. Manimenos, Bilbo aconsigue liberar-se con a suya espada y con l'aduya d'o suyo Aniello aconsigue tallar as tirarainas que apresan a los nanos, rematando con muitas arainas. De sopetons, en a fragor d'a batalla, una colla d'elfos amaneixen, capitaniaus per Legolas y Tauriel, que rechistran a los viachers y apresan a los nanos y los conducen enta una gran espelunga an reside o rei Thranduil d'a Selva. Toz son encletaus en celdas, fueras de Bilbo, que aconsigue fuyir gracias a que se fa invisible con o suyo Aniello.
Lo rei Thranduil, que sabe que Thorin ye l'hereu a la cadiera reyal d'o Rei Baixo la Montanya, le ofreix aduyar a recuperar Erebor a cambeo de recibir bellas alfayas que furtó lo dragón. Thorin se niega rotundament perque no ixuplida que Thranduil no les aduyó quan os Nanos estioron atacaus per Smaug. Isto encarranya a lo rei elfo, y ordena retener a los nanos indefinidament. Entremistanto, abaixo en as celdas, Kíli, a qui le fa goyo Tauriel, la entretiene con as suyas historias mientres amonta guardia, coseta que fa que ella tamién empecipie a sentir-se atraita per o choven nano. Lo tiempo pasa y Thorin prencipia a desasperar-se quan Bilbo amaneix d'as uambras difuera d'a suya celda (sacando-se l'Aniello), amostrando que ha sacau as claus d'as celdas a lo garcholero elfo, que ha bebiu un vin muit rezio. Bilbo libera a toz os suyos companyers y les conduz a lo zillero d'o castiello, an les ordena ficar-se a toz en un tonel. Os nanos protestan, pero acceden finalment en sentir que os elfos han detectau a suya fuga. Bilbo acciona un ceprén que ubre una talladera y ell y tretze tonels con nanos cayen a una corrient subterrania que comunica con o Río d'a Selva.
Luego salen a l'exterior, pero o goyo dura poco quan os elfos zarran unas talladeras en o río y pa encaramullo, a colla d'orcos comandada per Bolgo irrumpe atacando a elfos y nanos per igual. Dende ixe inte, tien una frenetica batalla a tres bandos en a quala os nanos se desfienden como pueden y a corrient os arrociega. Finalment, quan se meten muito mas abaixo d'o Río d'a Selva nomás bi ha un feriu, Kíli, que ha recibiu una sayeta orca en a garra pero diz trobar-se bien. Entremistanto, en o palacio de Thranduil, o rei elfo, o suyo fillo Legolas y Tauriel se troban interrogando a uno d'os orcos que han atacau. L'orco responde de forma somarda, y les diz que a lo mas choven d'os Nanos de Thorin (Kíli) le han clavau una Sayeta de Morgul que lo matará per adintro china-chana, declarando amás de que os Elfos d'a Selva no pueden fer cosa contra l'Amo a qui sirve. En un ataque de furia, Thranduil escapeza a l'orco y ordena trancar totas as puertas de palacio, ya que intuye que l'Amo d'os orcos puede estar o Sinyor Fosco. Tauriel, manimenos, fa caso omiso de l'orden de Thranduil y fuye en busca d'os nanos, ya que sabe que Kíli va a morir si no se fa cosa.
Mientres Thorin y Companyía descansan en un recodo d'o río, un hombre arquero clamau Bardo les sale a la trobada. Os nanos le dicen que son simples mercaders, y encara que Bardo no remata de fiar-se d'ells, accepta as monedas que os nanos le ofreixen si os leva en secreto a Esgaroth, a Ciudat d'o Laco, a zaguera aturada que o grupo tien prevista antis d'arribar a la Montanya Solitaria. Tot y con as temors d'os nanos, Bardo no les traiciona y, navegando per o Laco Largo, les traye a la ciudat, que ye de feito an se troba a suya casa. Encara que son vistos per qualques vecins, Bardo les paga pa que faigan a vista ciega. Os nanos s'alochan asinas pus en casa de Bardo, en companyía d'o suyo fillo Bain y as suyas fillas Sigrid y Tilda. Mientres, Gandalf plega a las remotas fuesas an chacen os nueu Nazgûl, y con temor, descubre que se troban vuedas: bella cosa os ha dispertau. Lo mago convoca a Radagast y le pide que leve un mensache a la dama Galadriel, avisando-la de l'escubrimiento. Gandalf, despedindo-se d'o despistau mago pardo, parti enta Dol Guldur pa investigar mas sobre qué tipo d'enemigo ye o Nigromant y porqué toz os orcos s'endrezan ent'a viella fortaleza. Sabe que ha de reunir-se con Bilbo, Thorin y os Nanos, pero un recosiro lo fa continar en a suya investigación.
Tot y con os esforzos de Bardo pa mantener a los nanos de Thorin en secreto, a voz corre en a Ciudat d'o Laco y os habitants prencipian a creyer en a profezia que o Rei Baixo la Montanya tornaría y trayería grans riquezas a la ciudat. Tals historias de grandeza no fan cosa goyo a lo Gubernador d'Esgaroth, qui considera a Bardo como un conspirador pa sacar-le lo puesto. Finalment, una colla de soldaus atrapa a los nanos dimpués de cosirar a casa de Bardo, y son conducius a la plaza prencipal. Astí, Thorin conta os suyos propositos de reconquerir a Montanya Solitaria y matar a lo dragón Smaug, coseta que causa vitorios d'os lugarencos y que tamién fa goyo a lo Gubernador gracias a la oportunidat de recuperar l'immenso tresoro d'Erebor. Bardo advierte de que si dispiertan a lo dragón destruyirá a ciudat y no deixará a dengún vivo, pero as suyas opinions son tasament sentidas. Dende ixe inte, Thorin, Bilbo y a resta de nanos son tractaus con gran honor. Finalment, plega o Día de Durin y os nanos han de partir pa poder trobar a tiempo la puerta secreta d'a Montanya. Thorin ordena a Kíli, que ha empiorau per a suya ferida, que se quede en a ciudat. Óin, Fíli y Bofur tamién se quedan pa fer un poder de curar-lo. Con isto, Thorin y a suya disminuyida companyía parten enta la Montanya.
Thorin y Companyía plegan a lo fin a lo piet d'a Montanya Solitaria, que s'alza menazadora, nevada, y aparentment silenciosa. Lo paisache ye triste y malinconico, se troban en a Desolación de Smaug. En un costau, a companyía contempla as ruinas de Dale, una rica ciudat que comerciaba con Erebor que tamién estió destruyida per o dragón. Bilbo avisa a Thorin que Gandalf iba a asperar-les en o mirador d'ixa ciudat esmolinada, pero no lo veyen per garra puesto. Un Thorin mas fredo d'o normal insta a lo grupo a aprezisar-se, y a trobar o camín a la puerta secreta. Ye Bilbo qui finalment troba a senda, y escalando-la, plegan a una especie de branquil an seguntes o Mapa de Thrór se troba a dentrada secreta a la montanya. Como se diz en ell, Thorin fa un poder pa trobar bella zarralla an a luz ponient d'o sol caye sobre a paret, pero caye la nueit y no ocurre cosa. Desasperaus, os nanos se disposan a tornar quan Bilbo troba a respuesta a la devineta en descubrir que a zaguera luz d'o día no yera la d'a puesta de sol, sino la d'a luna. Una puerta amagada s'ubre y, marabillaus, os nanos penetran en o suyo interior, emocionaus per haber plegau per fin a lo reino d'Erebor.
Pero agora toca lo mas dificil, dentrar en as estancias interiors d'a Montanya, bella cosa mica encorachadora a causa que los nanos no saben lo que pueden trobar allí. Finalment o trigau pa ir ye Bilbo, l'espullador, a qui Thorin ordena trobar a Piedra de l'Arca, a mas polida d'as pietras preciosas d'a Montanya. Balin, qui s'ha encarinyau con l'hobbit, le acompanya mientres un buen treito per os antigos túnels y le deseya a millor suerte en arribar a la puerta d'a Sala Central. En a Ciudat d'o Laco, entremistanto, a ramada d'orcos de Bolgo invade a población en busca de Thorin. O suyo ataque ye neutralizau per Tauriel y Legolas, que s'ha uniu a ella en creyer as parolas de Tauriel sobre o retorno de l'Enemigo. Un chinet orco, manimenos, aconsigue fuyir per uno d'os puents d'a ciudat, indo a Dol Guldur pa comunicar a l'Amo que Thorin ya ye en a Montanya Solitaria.
En ixa mesma fortaleza plega Gandalf en ixes intes, y con un encantamiento desfa l'ilusión a la quala Dol Guldur se troba sozmetida. Veye alavez que hordas y hordas d'orcos se troban en a fortificación, y Azog, que lo yera asperando, s'abalanza sobre ell en veyer-lo. Gandalf aconsigue privar-lo a ell y a los suyos orcos gracias a cuantos encantamientos, dica que finalment plega en presencia d'o Nigromant. Iste, que tien forma d'uembra negra se mofla de Gandalf, encara que o mago per a suya parti aconsigue protecher-se d'a suya poder creyando una barracala machica a lo suyo arredol. Pero ni sisquiera tot o poder de Gandalf aconsigue retener a lo poder de l'Uembra. Lo Nigromant cambeya de forma, y se condensa pa convertir-se en una forma humanoide y malvada, a quala ye lo centro d'un enorme Uello royo menazador. Gandalf, ligau per as tenebras, veye con desasperación que, tal como suposaba, o Nigromant ye cosa mas y cosa menos que Sauron de Mordor, o Sinyor Fosco, o mayor d'os mals d'a Tierra Meya, que ha tornau.
Bilbo dentra en a Sala Principal d'o reino d'Erebor, an, impresionau, contempla cómo tota a estancia se troba inundada per una immensa montanya de monedas, alfayas, pietras preciosas y tot tipo de tresors. Bilbo se disposa a buscar a Piedra de l'Arca, como le pidió Thorin, pero un lurte de monedas provocau per un mal paso d'o hobbit remata formando un rudio masiau alto. Aterrorizau, Bilbo contempla cómo de debaixo d'a montanya d'oro se devanta un enorme ser cubierto d'escatas durismas y d'uellos royos como o fuego: o dragón Smaug dispierta.